google/wiki40b huggingface dataset:
Koonga dolokivimaardla

Koonga dolokivimaardla on üleriigilise tähtsusega dolokivimaardla, mis asub Pärnu maakonnas Lääneranna vallas. Maardla pindala on 580 ha.
Tootsa kihi paksus on 9,8 m ja geoloogiliselt pärineb dolokivi Siluri ladestu Jaagarahu lademest. Maardla katendi paksus on kuni 5 m.
Maardlat kaevandamiseks pole kasutatud.
Akustika mõisteid

A

A-korrektsioon - ajaline faas - aeroakustika - akustiline baar - akustiline impedants - akustiline materjal - akustiline tagasisidestus - akustiline takistus - akusto optika - alarõhk - allveeakustika - amplituud - amplituudiväärtus - arhitektuuriakustika - artikulatsiooniline espertiis

B

bioakustka

D

dekaad - detoneerimine - detsibell - digitaalne reverberaator - dünaamiline intermodulatsioonmoonutus - dünaamiline mikrofon

E

ebalineaarmoonutus - edastamise kadu - elastne keskkond - elektroakustika - elektrodünaamika - elektromehaaniline muundur - epüür

F

faas - foonika - foonon - formant

G

gradient

H

heli - heliallikas - heliallika dünaamikapiirkond - heliallika statistilis-dünaamiline spekter - helienergia - heliintensiivsus - heliisolatsioon - helikestus - helikiirus - helikõrgus - helilaine - helilainevõrrand - helimaastik - heli maskeerimine - helimoonutus - helineelduvus - helineeldumistegur - helipeegeldus - helirõhk - helisagedus - helisagedusspekter - helistuudio - helitaju - helitase - helitehnika - helitugevus - helivaljus - helivõimendi - heliväli - heliülekanne - Helmholtzi resonants - häiring - hääl

I

induktiivne muundur - infraheli - inimkõne - inimkõrv - intermodulatsioon - iseergutumine

J

järelkõla - järelkõla kestus

K

kaja - kajaruum - kajaruumreverberaator - kajavaba ruum - kardioidkarakteristik - kerakiirgur - keralaine - kesksagedus - kiirgusvõimsus - kiiruse potentsiaal - kinnine ringlaine - kolbkiirgur - kondensaatormikrofon - koonusvaljuhääldi - koosinusoidaalne võnkumine - Kundt'i toru - kuuldav heli - kvadrofoonia - kõlar - kõlaruum - kõne - kõne arusaadavus - kõneeadastusindeks - kõnesüntesaator - kõrv - külgvaatesonar

L

lainearv - lainefaas - lainefront - lainepikkus - lainevõrrand - Lamb'i lained - liitmikrofon - liitkõlar - lintmikrofon - lokaliseerimine

M

magnetlintreverberaator - magnettrummelreverberaator - mehaaniline võnkumine - mikrofon - müra - müratõke - müranivoo

N

neliklemm

O

oktavfilter - oktavriba - osakese kiirendus - osakese kiirus - osakese siire

P

paskal - peegeldunud laine - pikilaine - plaatreverberaator - poollaine - poor - punktallikas - püstikkõlar

R

radiaalkõlar - resonantsisagedus - resoneerimine - reverberaator - reverberatsioon - reverberatsiooniaeg - ringlaine - Rubensi toru - ruum - ruumiakustika - ruumiline faas - ruupor - ruuporvaljuhääldi

S

sabiin - sagedusala - sagedusriba - seisulaine - siinuseline võnkumine - siirdenähtus siirde faas - siirde potentsiaal - stereofoonia - stereomikrofon - subjektiivne helikõrgus - suletud ringlaine - summaarne laine - suunakarakteristik

T

tasalaine - tasapinnaline laine - tertsriba - termoakustika - torureverberaator

U

ultraheli - Umov-Pointingi seadus

V

valjuhääldi - vastasfaas - vedrureverberaator - viskoossus - võnkeamplituud - võnkumine - võnkefaas - võnkekiirus - võnkeperiood - võnkesagedus

Ü

ülerõhk
Aarja vennaskond

Aarja vennaskond (inglise keeles Aryan Brotherhood, tuntud ka kui AB või Brand) on Ameerika Ühendriikides tegutsev valgete vanglajõuk ning kuritegelik ühing, millel on kokku 15 000 – 20 000 liiget. Föderaalse Juurdlusbüroo andmetel moodustavad Aarja vennaskonna liikmed kaduvväikse osa USA vanglate elanikest, kuid on vastutavad ebaproportsionaalselt suure osa vanglamõrvade eest.
Jõugu sissetulekuallikad on sarnaselt teiste taoliste organisatsioonide omadega peamiselt narkokaubandus, väljapressimised, vanglaprostitutsioon ja palgamõrvad. Aarja vennaskonna organiseeritus erineb vanglate lõikes, üldiselt juhib vangla sees jõugu tegevust 12-meheline nõukogu, mille kolm liiget on teistest kõrgemad. Vennaskonnal on teiste jõukudega nii sõbralikke kui ka vaenulikke suhteid, peamiseks liitlaseks on ühing Aryan Nations. Aarja vennaskonna sümboolika hulka kuuluvad näiteks ristikheinalehed ja haakristid. Jõuguga ühinemisel peavad liitujad tõotama, et on valmis mõrvama mustanahalise või latiinost vangi.
Greta Wieselgren

Greta Wieselgren (kuni 1928 Greta Håkansson, 1901–1998) oli rootsi filoloog ja ajaloolane.
Ta on ka õpetanud Tartu Ülikoolis rootsi keelt.
Ääsmäe–Hageri tee

Ääsmäe–Hageri tee (registrinumbriga 11247) on kõrvalmaantee Saue ja Kohila valdades. Tee pikkus on 13,2 km.
Tee saab alguse Tallinn–Pärnu–Ikla maantee Ääsmäe liiklussõlmest Ääsmäe külas (Saue vald) ja lõpeb Kernu–Kohila tee üheksandal kilomeetril Hageri küla ja Hageri aleviku piiril (Kohila vald). 
Tee kulgeb läbi Ääsmäe, Tagametsa, Pärinurme, Maidla, Lümandu, Sutlema ja Hageri küla ning Hageri aleviku.
Tee ei ületa ühtegi silda, küll aga 10 truupi. Bussipeatusi teele ei jää.
Teega ristuvad esimesel kilomeetril Ääsmäe traktori tee, Ääsmäe tee, Ääsmäe mõisa tee ja üks Ääsmäe liiklussõlme ühendusteedest ning seitsmendal kilomeetril Kiisa–Maidla tee.
Kuni Ääsmäe teeni on tee asfaltkattega, järgneb lühike mustkattega teelõik. Kuni 4. kilomeetrini on tee pinnatud kruusatee, edasi jätkub kruusatee. Tee on klassita. Liiklussagedus on kuni Kiisa–Maidla teeni 200–500 autot ööpäevas, edasi kuni 200 autot ööpäevas. Kiiruspiiranguid teel pole. Teevalgustus on Ääsmäe liiklussõlme piirkonnas.
Merle Ilus

Merle Ilus (neiuna Merle Ambre, sündinud 29. veebruaril 1952 Tartus) on muusikaõpetaja ja koorijuht.
Lõpetanud Tallinna Riikliku Konservatooriumi. 1976. aastast töötab Gustav Adolfi Gümnaasiumi muusikaõpetajana. Gustav Adolfi Gümnaasiumi segakoori dirigent. Varem juhatanud ka GAG lastekoori ja poistekoori.
Ta laulis Eestis tuntuks laulu "Tants kestab veel" (helilooja Sonny Bono, originaalis "The Beat Goes On"). Esitanud veel laule "Mõtte nukker viis" (heliloojad Fabian Andre ja Wilbur Schwandt, originaalis "Dream A Little Dream of Me") ja "Kellele kuulub kuu" (helilooja Valter Ojakäär).

Isiklikku

Tema tütar on Maarja-Liis Ilus.
Ökoloogiline katastroof

Tšornoboli katastroof

Avarii, mis leidis aset Tšornoboli tuumaelektrijaamas 26. aprillil 1986. See õnnetus oli rahvusvahelise tuumaintsidentide skaala 7. taseme õnnetus.
Tagajärjed: radioaktiivne saaste, palju hukkunuid, mitmed haigused inimestel. See katastroof saastas suuri alasid Ukrainas, Venemaal ja Valgevenes. Saaste riivas ka Eestimaad. Piirkondadest, mis olid saastatud, evakueeriti üle 300 000 inimest. Plahvatanud reaktori ümber ehitati betoonsarkofaag.

Deepwater Horizoni õlireostus

22. aprillil 2010 uppus naftaplatvorm Mehhiko lahes Louisiana ranniku lähistel. Platvormil hukkus 11 inimest ja paljud teised said põletushaavu. See põhjustas ulatusliku keskkonnakatastroofi. Platvorm ise vajus mere põhja.
Selle katastroofi põhjal on ka tehtud film "Deepwater Horizon".

Prestige'i õlireostus

13. novembril 2002 uppus naftatankeri MV Prestige, uppumise põhjustas kere purunemine. Selle käigus lekkis tankerist 50 000 tonni õli. Leke saastas tuhandeid kilomeetreid rannikut Hispaanias, Prantsusmaal ja Portugalis. See kahjustas ka kohalikku kalatööstust.

Prudhoe lahe õlireostus

2. märtsil 2006 avastatud õlireostus Alaskal Prudhoe lahes. Toornaftat lekkis umbes 1 miljonit liitrit. Lekke allikaks oli torujuhtme sisekorrosioonist põhjustatud auk. Leke avastati alles viis päeva hiljem, kui see oli juhtunud. See on siiani Alaska suurim leke. Usutakse, et nafta saadakse turvaliselt kõrvaldatud.

Seveso katastroof

Tööstusõnnetus 10. juulil 1976 Itaalias Milanos, mis põhjustas 6 tonni mürgiste kemikaalide vabastamise õhku. See õnnetus põhjustas loomade surma (peamiselt kodulinnud ja küülikud) ja inimestele põhjustas see nahapõletikku. "Seveso piirkonnast väljunud gaasipilv sisaldas hinnanguliselt ühte kilogrammi TCDD-d. TCDD on üks dioksiinitüüp, keemiliste ühendite perekond, mis on tööstusliku tegevuse kõrvalsaadus, nagu pleegitamine puidust paberimassi, prügi põletamine, metalli sulatamine ja keemiline tootmine. Dioksiin on universaalselt tunnistatud kantserogeeniks (vähktõbe põhjustav aine).Samuti on teada, et see põhjustab imetajatel reproduktiivseid, immuunsüsteemi ja arenguhäireid ning võib põhjustada tõsiseid maksaprobleeme inimestel, kes puutuvad kokku suures kontsertratsioonis ühenditega. Chloracne, tõsine nahahaigus, mis sarnaneb väga halva aknega, võib tuleneda ka ulatuslikust dioksiiniga kokkupuutest."

Ok Tedi keskkonnakatastroof

1984. aastal toimunud kaevandusreostus. Selle põhjustas jäätmepumpade süsteemi kokkuvarisemine.

Kingston Fossil Plant

22. detsembril 2008 Roanne'i maakonnas Tennessee osariigis purunes tahkete jäätmete hoidlas tuhapüstik. Õhku paiskus 4 200 000 m³ kivisöe lendtuhka.
Emily Blunt

Emily Blunt (sündinud 23. veebruaril 1983 Londonis) on Kuldgloobusega pärjatud Suurbritannia filminäitleja.
Tema tuntumate filmirollide hulka kuuluvad osatäitmised filmides "Minu armastuse suvi" (2004), "Saatan kannab Pradat" (2006) ja telefilmis "Gideon's Daughter" (2006).
Trần

Trần on vietnami perekonnanimi.
Kaarel Kirde

Kaarel Kirde (1935. aastani Karl-August Frisch; 1/13. november 1892 Halinga vald, Pärnumaa – 25. mai 1953 Northfield, USA) oli eesti geofüüsik ja meteoroloog.

Elukäik

Kirde õppis aastatel 1913–1918 Tartu ülikooli matemaatika-loodusteaduskonnas, mille lõpetas kandidaadikraadiga. Tema kandidaadiväitekiri kannab pealkirja "Algebraliste võrrandite lahendamine". 1921. aastal kaitses ta Hamburgi ülikoolis doktoriväitekirja "Inversioonikihid vabas atmosfääris".
1923. aastast oli ta Tartu ülikoolis eradotsent, hiljem meteoroloogia ja geofüüsika dotsent (1925–1930), erakorraline professor (1930–1933) ja korraline professor (1933–1944). Ühtlasi oli ta aastatel 1926–1944 Tartu Ülikooli Meteoroloogia Observatooriumi juhataja. Seejuures oli ta Eestit hõlmava meteoroloogia- ja merevaatlusjaamade võrgu rajajaid. Pärast emigreerumist 1944. aastal töötas ta Balti ülikooli professorina (1945–1949) ja enne surma 1952. aastast õppejõuna ka Ühendriikides St. Olaf College'is.
Kaarel Kirde maeti Göttingeni. 1998. aastal sängitati ta ühes naisega ümber Tartusse nende kunagisse koduaeda aadressil Hurda 4  ja sealt Tartu Vana-Jaani kalmistule.

Teadustöö

Pärast ülikooli lõpetamist tegeles ta enam veekogude uurimise ning sünoptilise ja agrometeoroloogiaga. 1930. aastatel sai Kirde peamiseks uurimisvaldkonnaks klimatoloogia. Ta alustas Eestis kiirguskliima uuringutega. 1939. aastal valmis mahukas ülevaade Eesti kliimast. 1943. aastal koostas ta Eesti klimaatilise liigestuse, milles jagas Eesti mandriliseks ja mereliseks kliimavaldkonnaks ning eraldas ülejäänud Eestist kevadise jahedama Soome lahe rannikupiirkonda ja Virumaa lääneosas sügisese jahtumise lähteala.

Isiklikku

Füüsik Kalju Kirde oli Kaarel Kirde poeg.
Mark Sherwin

Mark Dennis Sherwin (sündinud 22. jaanuaril 1970 Austraalias Adelaide'is) on Cooki saarte kergejõustiklane (100 meetri ja 200 meetri jooksja).
Mark Sherwin on osalenud sprindidistantsidel 1992. aasta Barcelona ja 1996. aasta Atlanta olümpiamängudel ning 1987, 1991 ja 1993. aasta kergejõustiku maailmameistrivõistlustel.

Isiklikku

Mark Sherwin on 180 cm pikk ja kaalub 72 kg.
Elu Vaod

Elu Vaod oli Tallinnas aastatel 1921–1922 ilmunud ajakiri.
Ajakirja väljaandja oli Kristliku Kultuuri ja Ilmavaate Edendamise Selts, tegevtoimetaja oli Leopold Raudkepp.
Ühtekokku ilmus ajakirja neli numbrit.
Sootaga vald

Sootaga vald (Gemeinde Sotaga) oli kuni 1939. aastani vald Äksi kihelkonnas Tartumaal.
1934. aastal oli valla pindala 125 km², elanikke 1904, talundeid ja elamuid 408.
Vald kuulus Rahvuskogu 50. valimisringkonda.
Vallas on sündinud kunstnik Jaan Koort, arst Ernst Koppel, keemik Madis Nõu, raamatukoguteadlane Richard Antik, teoloog ja tõlkija Salme Klaos, põllumees ja vallavanem Jaan Ein.
1939. aasta valdade reformi käigus läks osa Valgmaa küla ja Lepikuvälja talu piirkondadest ning Kaste küla, Kuke, Kure, Muda, Sirusi, Tuule ja Joora talude maa-aladest Saadjärve valla koosseisu, ülejäänud valla alad Äksi valla koosseisu.
Feliks Soha

Feliks Soha (17. aprill 1930 – 5. veebruar 2010) oli eesti kirjastustegelane ja tõlkija.
Ta töötas Eesti NSV Ministrite Nõukogu Riikliku Kirjastuste, Polügraafia ja Raamatukaubanduse Komitee peatoimetajana.
Ta on maetud Rahumäe kalmistule.
Juan Cabanilles

Elulugu

Tõenäoliselt alustas ta oma muusikuteed kohalikus kirikus kooripoisina. Hiljem õppis Valencia katedraalis preestriks, hariduse hulka kuulusid ka muusikatunnid. 1665. aastal, kui Cabanilles oli 20-aastane, nimetati ta katedraali abiorelimeistriks. Aasta hiljem sai ta orelimeistri koha. 22. septembril 1668 pühitseti ta preestriks. Cabanilles jäi orelimeistri kohale järgmiseks 45 aastaks, kuigi loomingu kõrghetkedel oli tal harva aega oma ametikohustusi täita.

Looming

Mitmed Cabanillesi teosed on virtuooslikud ning oma ajast ees, kuid laiemas plaanis järgib tema looming 16. sajandi Hispaania muusikatraditsiooni. On säilinud hulk tema orelile kirjutatud teoseid (tiento'd, tokaatad, passakaljad ja muid töid) ning lisaks mitmeid kooriteoseid.
Cabanillesi üks tuntumaid teoseid on "Batalia Imperial", kus klavessiini abil on edasi antud trummipõrinat, hobuste kabjalööke, lahingulärmi. Seda teost peetakse programmilise muusika alguseks.
Brändi

Brändi on taimse päritoluga toorainest eriliselt töödeldud ja valmistatud (destilleeritud) alkohoolne jook, mis sisaldab tavaliselt umbes 40 mahuprotsenti alkoholi. 
Brändit on valmistatud tõenäoliselt juba alates 12. sajandist. 
Brändi valmistamisel kasutatakse toorainena mitmeid puuvilju, kuid levinuimaks tooraineks on küpsed viinamarjad, vein või veinitööstuse jäägid. 
Valmistamisprotsessi käivitamiseks lastakse toorainel spetsiaalsetes anumates ja kontrollitud tingimustes viljades oleva loodusliku suhkru ning ensüümide toimel käärida. 
Pärast destilleerimist võidakse brändit (olenevalt brändist) ka tammevaatides laagerdada.
Vladimir Kunitsõn

Vladimir Kunitsõn (sündinud 13. juulil 1987 Tallinnas) on Eesti allveesportlane ja treener.
2013. aastal sai poiujumises maailmameistrivõistlustel pronksmedali.
Ta on 2005–2015 Eesti meistrivõistlustel võitnud kiirusaladel 7 ja allveeorienteerumises 37 kulda, sealhulgas tulnud 9 korda (2005–2013) mitmevõistluses Eesti meistriks.
2005-2007 ja 2009-2014 valiti ta aasta parimaks allveeorienteerujaks.
Black Sabbath (album)

"Black Sabbath" on ansambli Black Sabbath esimene stuudioalbum.
Album anti Suurbritannias välja reedel, 13. veebruaril 1970. USAs jõudis album müüki sama aasta 1. juunil. Suurbritannia albumimüügi edetabelis jõudis see 8. kohale. Seda albumit on kriitikud pidanud üheks heavy metal'i stiili teerajajaks.
Mārtiņš Karsums

Mārtiņš Karsums (sündinud 26. veebruaril 1986 Riias) on Läti jäähokimängija, kes mängib KHLi klubis Moskva Spartak. 
Oma karjääri jooksul on ta mänginud ka NHL-i klubides Boston Bruins ja Tampa Bay Lightning. 2008. aastast kuulub ta ka Läti jäähokikoondisse.
Ta on 178 cm pikk ja kaalub 90 kg.
1957. aasta NSV Liidu meistrivõistlused mootorrattaspordis

1957. aasta NSV Liidu meistrivõistlused mootorrattaspordis peeti alade kaupa.

Ringrajasõit

Ringrajasõidu võistlused toimusid 13.–14. juulil Tallinnas.

Motokross

Krossivõistlused toimusid 17.–18. augustini Vilniuses. Meeste võistlusmaa pikkuseks oli 72 km, naistel ja noortel 56 km.
Suspensioon

Suspensioon on dispersne süsteem, mille puhul vedelikku on pihustunud tahket keemilist ainet.
Suspensiooni korral on tahke aine settimine küll aeglane, kuid sobivate tingimuste korral (näiteks seisev vesi) see aja jooksul siiski toimub. Suspensioonina kantakse ühest kohast teise paljusid setteid. Näiteks jõevesi kannab merre suspensioonina liiva ja savi.

Näide

Katseklaasis tekib savipulbri segamisel hägune vedelik, milles saviosakesed on hõljuvas olekus (heljum). Katseklaasi lisatud aine on savi, mis vees ei lahustu. Hägust vedelikku, mis sisaldab vees mittelahustuva tahke aine hõljuvaid osakesi, nimetatakse suspensiooniks. Seismisel tahke aine sadestub ja ladestub katseklaasi põhja. Mõne aja möödudes muutub ka katseklaasis olev vesi selliseks, nagu oli katse alguses.
Helimoonutus

Helimoonutus on audiosignaali soovimatu muutus, mis avaldub lineaarmoonutusena ja mittelineaarmoonutusena.

Lineaarmoonutus

Lineaarmoonutus väljendub selles, et elektroakustika seadise (nt mikrofoni) või elektroonikaseadme (nt võimendi) amplituudi-sagedustunnusjoon pole kogu talitlussagedusala ulatuses sirgjooneline (lineaarne). Signaali amplituudi sagedussõltuvuse ehk sageduskäigu ebaühtlust väljendatakse piirsageduste juures detsibellides. Näiteks 20 Hz – 20 kHz, –3 dB tähendab, et võimendus võib olla märgitud piirsagedustel 3 dB võrra väiksem kui sagedusel 1000 hertsi.
Tekkinud lineaarmoonutust on võimalik sageduskäigu hilisema korrigeerimisega teatud piires vähendada.
Feliks Kulov

Poliitilised seisukohad

Kulov on avaldanud soovi Venemaad ja teisi endiseid Nõukogude Liidu liiduvabariike ühendava konföderatsiooni loomiseks. Ta leiab, et Manasi lennuväebaasi saatuse peaks Kõrgõzstan otsustama üheskoos teiste Kollektiivse Julgeoleku Lepingu Organisatsiooni liikmetega, kuid seni, kuni olukord Afganistanis on ohuks regionaalsele julgeolekule, peaks Ühendriikide valduses olev baas tegevust jätkama.
Feliks Kulovi partei toetajateks on eelkõige vene- ja usbekikeelne elanikkond.
2010. aasta septembris sõlmis ta oma partei nimel koostööleppe Ühtse Venemaaga.
Melchior Wakenstede

Elulugu

Melchior sündis Hargla järgi umbes 1378. aastal ning saabus Tallinna koos apteekrist isaga. Raamatust "Apteeker Melchior ja Oleviste mõistatus", mille tegevus toimub 1409. aastal, saab veel teada, et ta on abielus eesti soost Keterlyniga ning et teda painab suguvõsaneedus, mis väljendub sügavates meeleheitehoogudes ja mille vastu aitab vaid armastava naise hoolitsus. Melchiori suguvõsa valis apteekri elukutse aga just selleks, et leida rohi needuse ravimiseks. Raamatus "Apteeker Melchior ja Rataskaevu viirastus", mille tegevustik kulgeb aastas 1419, on Melchiorile sündinud kaksikud, poeg Melchior ja tütar Agatha.
Tallinnas kuulub Melchior lugupeetud kodanike hulka, kes on tuntud oma heatujulisuse ja terava mõistuse poolest. Tema üheks paremaks sõbraks on kohtufoogt Wenzel Dorn, kellel Melchior vahel aitab kuritegusid lahendada. Lisaks on tema sõbraks ka dominiiklane vend Hinricus, kes on eesti päritolu.

Apteeker Melchior ja Oleviste mõistatus (Varrak, juuli 2010 (esitrükk) ja jaanuar 2011 (teine trükk))

Esimeses raamatus, kus Melchior esineb, asub ta lahendama mõistatust, mis saab alguse ordukäskniku tapmisest Toompeal, ning lõpuks selgub, et mõrva taga oli mereröövel magister Wigbold, kes leidis varjupaiga Tallinna dominiiklaste seas vend Wunbaldusena. Samas toimub aga veelgi mõrvu: tapetakse Saksamaalt saabunud ehitusmeister, vend Wunbaldus ja dominiiklaste prior. Selgub, et need mõrvad on seotud Oleviste kiriku ehitamise legendiga ning Mustpeade Vennaskonna juhiga.

Apteeker Melchior ja Rataskaevu viirastus (Varrak, november 2011)

Teises raamatus toimub mitu kummalist surmajuhtumit, mis näivad olevat seotud Rataskaevu tänaval kummitava viirastusega. Lõpuks avastab Melchior aga, et mõrvade taga oli ühe Tallinna suurkaupmehe kustumatu vaen teise vastu.

Teisi teoseid

Lisaks on Melchior peategelaseks ka jõulujutus "Apteeker Melchior ja katustel tantsija" (Eesti Ekspress, nr. 51, 23. detsember 2010), mille sisu on, erinevalt romaanidest, ulmeline.
Lutreola

Lutreola on sihtasutus, mille peaeesmärgiks on bioloogilise mitmekesisuse kaitse ja populariseerimine ning euroopa naaritsa taasasustamine ja in situ (looduslik) kaitse Eestis. Naaritsa kaitse on heaks kiitnud ka Maailma Looduskaitseliidu Liigikaitse Komisjoni Pisikiskjate Spetsialistide Grupp.
Asutus loodi 1999. aastal Tallinna linnavalitsuse poolt ning kuulub Tallinna Loomaaia juurde. Lutreolat võib pidada likvideeritud Euroopa Naaritsa Elumistamise Ühingu õigusjärglaseks.
Sihtasutust juhib Tiit Maran.
Piirkond

NUTS

NUTS on ühine piirkondlike üksuste statistiline klassifikaator Euroopa Ühenduses, mis on aluseks piirkondliku statistika kogumisel, koostamisel ja levitamisel. NUTS-klassifikaatorite alusel jaguneb Euroopa Liidu majandusterritoorium statistiliselt kolme taseme vahel.

Eesti regioonid

Eestit on läbi aegade jagatud erinevateks regioonideks. Arengutasemelt on erinevused suured Põhja- ja Lõuna-Eesti vahel ning Lääne- ja Ida-Eesti vahel. Olulised erinevused Põhja- ja Lõuna-Eesti vahel tulenevad looduslikest tingimustest ja ajaloolisest arengust.
Eesti Raadioamatööride Ühingu jaotuse järgi on Eesti jaotatud üheksaks ES regiooniks (ES1–ES0). Kümnes (ilma regioonita) kutsungite prefiks, ES9 on reserveeritud erikutsungitele.

Regioonide Komitee

Regioonide Komitee on nõuandev organ, mis esindab kohalikke ning piirkondlikke omavalitsusi Euroopa Liidus, samuti nende seisukohti ELi õigusaktide kohta. Seisukohtade väljendamiseks esitab komitee Euroopa Komisjoni ettepanekute kohta aruandeid. Komisjon, nõukogu ja Euroopa Parlament konsulteerivad Regioonide Komiteega enne selliste ELi otsuste vastuvõtmist, mis käsitlevad piirkondlikke ja kohalikke omavalitsusi puudutavaid küsimusi nagu keskkond, haridus, rahva tervis või tööhõivepoliitika.
Pärnumaa vapp

Pärnumaa vapp on Eestis asuva Pärnu maakonna vapp.
Pärnumaa vapp kinnitati Riigivanem Konstantin Pätsi poolt 5. veebruaril 1937. Peale Eesti taasiseseisvumist registreeriti sama vapp 26. septembril 1996 Riigikantseleis Pärnu maakonna vapina.

Vapi kirjeldus

Kuldsel kilbil must püstitõusnud karu, kelle silm, kihvad ja küüned on hõbedased ning keel punane
Wetar

Wetar on saar Indoneesias, suurim Barat Daya saartest.
Wetarist põhjas asub Banda meri. Läänes eraldab teda Ida-Nusa-Tenggara provintsi Väikestesse Sunda saartesse kuuluvast Alorist Ombai väin, lõunas asuvast Timori saarest Wetari väin ja idas olevast Romangi saarest Romangi väin. Wetarist edelasse jääb Ida-Timori suuruselt teine saar Atauro ja kagusse Kisar.
Wetar on osa vulkaanilisest saarekaarest, mis hõlmab Barat Daya ja Sunda saared. Ometi pole saared vulkaanilist päritolu, vaid tekkinud Euraasia laama ja Indo-Austraalia laama kokkupõrkes. Barat Daya saarestiku nimi tähendab 'kagusaared'.
Wetar kuulub Maluku provintsi, olles selle edelapoolseim saar.
Wetar ulatub idast läände 130 km ja põhjast lõunasse 45 km. Saare pindala on 3600 km². Saar on 1412 meetrit kõrge.
Saarel asub Gunungapi Wetari kihtvulkaan, mis on 282 meetrit kõrge. Ta purskas viimati 1512 ja 1699.
Suurimad asulad Wetaril on Airpanas läänes ja Ilwaki lõunas.
Koos teiste lähedaste saartega kuulub Wetar Wallacea piirkonda, mis eraldab Aasiat ja Austraaliat, Timori ja Wetari ökoregiooni. See piirkond on tuntud omapärase elustiku poolest. Mussoonvihma sajab kindlatel aastaaegadel. Saar on kaetud troopilise kuiva heitlehise metsaga ja osa puid heidab kuivaperioodiks oma lehed maha.
Saarel on mitu kullakaevandust. Neid hallatakse halvasti ja need on keskkonnale ohtlikud.
Saareelanike peamine tegevusala on potipõllundus. Põhiliselt kasvatatakse saagot. Müügiks põllumajandussaadusi ei kasvatata. Kilpkonnakilpe korjatakse ja eksporditakse maadesse, kuhu neid on lubatud müüa.
Päritolult on enamik Wetari elanikke paapuad. Religioosselt kuuluvuselt on nad peamiselt moslemid, aga leidub ka kristlasi.
Wetaril räägitakse malai-polüneesia keelte hulka kuuluvaid timori keeli. Vetari keel on üks neist, aga kokku on neid vähemalt pool tosinat, neid ei räägita mujal kui Wetaril, nende kõnelejate hulk ei ületa sageli tuhandet ja sellepärast on kõik need keeled ohustatud. Rahvastevahelise suhtlemise keelena kasutatakse amboni malai keelt, mis on kreoolkeel, või indoneesia keelt.
Wetar on ümbritsetud korallriffide ja süvikutega.
Sänna raamatukogu

Sänna raamatukogu on raamatukogu Võru maakonnas Rõuge vallas Sänna külas.
Raamatukogu juhataja on Kristi Kalve.
Raamatukogu loodi 17. juunil 1917.